

 **Stredná odborná škola drevárska a stavebná**

**Krásno nad Kysucou**

## Plán práce výchovného poradenstva

## 2021/2022

Vypracovala: Ing. Jana Majtanová schválil: PaedDr. Ján Palko

 výchovný poradca riaditeľ školy

V Krásne nad Kysucou, 27. august 2021

SOŠ drevárska a stavebná Krásno nad Kysucou a jej zložka

výchovné poradenstvo

 Krédo pre žiakov :

 „ Študovať na našej škole, je Tvoja profesijná príprava pre život“!

**Výchovný poradca je osoba, ktorá je tu pre každého žiaka .**

Výchovný poradca je ochranca a poradca pri príprave a štúdiu na povolanie

Výchovný poradca školy : Ing. Jana Majtanová

Možnosť kontaktu :

* osobne
* prostredníctvom triedneho učiteľa
* telefonicky : 0907 812 316, 4385 337

e-mailom : majtanova@sosdskrasno.sk

**Konzultačné hodiny výchovného poradenstva:**

**Utorok :** od 09.00 hod. – 14.00 hod.

Každý pracovný deň pred vyučovaním : 07.00 hod. - 07.30 hod.

po vyučovaní 13.45 hod. - 14.15 hod.

Zákonní zástupcovia po predchádzajúcom telefonickom alebo e-mailovom dohovore.

Problémy, s ktorými sa môže žiak alebo rodič obrátiť na výchovnú poradkyňu :

* zlý prospech na teoretickom i praktickom vyučovaní
* problémy žiaka so správaním v škole alebo mimo nej
* vzťahy medzi spolužiakmi
* vzťahy medzi učiteľom a žiakom
* šikanovanie, týranie, drogová závislosť, obťažovanie, zneužívanie
* problémy pri vzdelávaní žiakov s poruchami učenia - dyslexia, dysgrafia, dysortografia v bežnej triede
* problémy žiaka s telesným, zdravotným postihnutím
* iné problémy výchovného charakteru.

**Počas celého školského roka hlavný dôraz bude kladený na konzultácie s:**

* + triednymi učiteľmi, rodičmi a vedením školy pri hľadaní a odstraňovaní problémov v triednych kolektívoch
	+ žiakmi so ŠVVP a vyučujúcimi týchto žiakov
	+ žiakmi, ktorí dosahujú veľmi dobré výchovno – vyučovacie výsledky a žiakmi, ktorí sú talentovaní.
	+ žiakmi, ktorí dosahujú veľmi slabé výchovno – vyučovacie výsledky

Plán práce je otvorený a v priebehu školského roka sa môže doplniť o ponúkané, alebo žiadané akcie.

**PLÁN PRÁCE VÝCHOVNÉHO PORADENSTVA v školskom roku 2021/2022**

**sa riadi**

Zákonom č. 245/2008 o výchove a vzdelávaní (školský zákon), pedagogicko-organizačné pokyny MŠ SR pre školský rok 2020/2021.

HLAVNÉ ÚLOHY NA ÚSEKU VÝCHOVNÉHO PORADENSTVA Šk.r. 2021/2022

* plniť úlohy súvisiace s výchovou v duchu humanizmu a so vzdelávaním v oblasti ľudských práv v SR a predchádzania všetkých foriem diskriminácie, xenofóbie, intolerancie a rasizmu v súlade s Chartou základných ľudských práv a slobôd z roku 1990
* prehlbovať poznatky a právne  vedomie žiakov o ľudských hodnotách
* výchovnými princípmi prispieť ku kultúrnej občianskej vyspelosti dospievajúcej generácie, k schopnostiam aktívne a zodpovedne sa zúčastňovať verejného života
* osobitnú pozornosť venovať realizácii projektu Národného programu podpory zdravia
* zabezpečiť uplatňovanie zákona o ochrane nefajčiarov v školských priestoroch

Výchovné poradenstvo na našej škole plní úlohu individuálnej konzultačnej činnosti s problémovými žiakmi a ich rodičmi, učiteľmi, MOV, vychovávateľmi a predstaviteľmi vedenia školy.

NAJDÔLEŽITEJŠIE ÚLOHY:

* s pomocou ostatných učiteľov vyhľadáva všetky výchovno – vzdelávacie problémy v  škole
* pohovory s problémovými žiakmi
* vedenie písomnej evidencie problémových žiakov
* konzultačné pohovory s rodičmi problémových žiakov
* spolupráca s triednymi učiteľmi, kde sú problémoví žiaci
* konzultácie s MOV
* pohovory so slabo prospievajúcimi žiakmi
* pohovory so žiakmi, ktorí pravidelne zanedbávajú štúdium
* servisné služby v škole – pedagogické, psychologické, informačné, osvetové, sociálno – právne –spolupráca s CPPPaP v Trnave
* spolupráca so širokým spektrom rôznych subjektov a inštitúcií, ktoré participujú na výchove a vzdelávaní –   so ŠZÚ Čadca, s ČK, s OR PZ Krásno nad Kysucou, Čadca
* pomoc pri organizácii Dňa otvorených dverí
* pohovory so žiakmi, ktorí majú sklon k šikanovaniu spolužiakov
* v zmysle dohovoru o právach dieťaťa zabezpečovať aktívnu ochranu detí pred sociálno – patologickými javmi, monitorovať zmeny správania detí, v prípade oprávneného podozrenia z fyzického  alebo psychického týrania či ohrozovania mravného vývinu, bezodkladne riešiť problém v spolupráci s vedením školy a ďalšími orgánmi
* podľa potreby dopĺňať a aktualizovať plán práce VP

AKTIVITY PODĽA ROČNÍKOV:

**1.ročník**
– spoznávanie  žiakov, pomoc pri adaptácii – riešenie problémov vyplývajúcich z prechodu na iný typ školy
– oboznámenie žiakov s náplňou práce výchovného poradcu
– psychohygienické zásady správneho režimu dňa – prednáška na tému „Efektívna príprava na vyučovanie“
– poradenstvo pre rodičov pri vzdelávacích ťažkostiach detí

**2. ročník**
– poradenstvo zamerané na pomoc pri optimalizácii osobnostného vývinu
– poradenstvo pri aktuálnych krízových situáciách – konflikty so spolužiakmi, zmeny v rodine – rozvod, zmeny zdravotného stavu

**3. ročník**
– byť dospelý a zodpovednosť
– poradenstvo pri riešení osobnostných problémov, problémov vo vzťahu  žiak – žiak, žiak – učiteľ, dieťa – rodič

**4. ročník**

**-** byť nápomocný, byť vzorom a ochrancom spolužiakov nižších ročníkov
– skúška dospelosti, zmysel života , zodpovednosť za svoje rozhodnutia

AKTIVITY PODĽA MESIACOV

**SEPTEMBER**

* vypracovanie plánu práce výchovného poradcu, informačnej nástenky VP
* vypracovať prehľad stavu žiakov
* stanovenie konzultačných hodín výchovného poradenstva
* pripraviť návrhy besied pre jednotlivé ročníky
* beseda so psychológom „ Efektívne spôsoby učenia“ pre žiakov 1. ročníkov
* skontaktovanie sa s CPPPaP Čadca, so Štátnym zdravotným ústavom, s Červeným krížom, s hovorcom Okresného riaditeľstva PZ Krásno nad Kysucou, Čadca,
* informácie o žiakoch so ŠVVP – triedny učiteľ, MOV, VP

**OKTÓBER**

* v čase konzultačných hodín  zabezpečovať výchovné a poradenské aktivity smerom k žiakom a rodičom
* v spolupráci s triednymi učiteľmi u žiakov prvých ročníkov sledovať adaptáciu na sociálne a študijné prostredie
* málo adaptabilným žiakom poskytnúť pomoc – individuálne pohovory
* v spolupráci s rodičmi zabezpečenie psychologického vyšetrenia problémových žiakov
* príprava a vypracovanie adaptačného dotazníka

**NOVEMBER**

* aktualizovať nástenku VP
* rozbor problémov žiakov po psychologickom vyšetrení, konzultácie a zvolenie opatrení  v spolupráci s triednymi učiteľmi
* osobné pohovory so zaostávajúcimi žiakmi
* štvrť ročná klasifikácia – prerokovať problémy s triednymi učiteľmi, prípadne rodičmi
* spracovanie a doplnenie podkladov k problémovým žiakom, slabo prospievajúcim žiakom a žiakom s vysokou absenciou

**DECEMBER**

* venovať sa žiakom, ktorí sú problémoví
* pokračovať v prednáškach a besedách podľa záujmu tried
* vyhodnotenie adaptácie žiakov 1. ročníkov, osobitne učebné odbory a študijné odbory
* vypracovať dotazník o šikanovaní a vydieraní – pre 1., 2. 3. ročník

**JANUÁR**

* príprava podkladov na klasifikačnú poradu: analýza výchovných problémov za prvý polrok, analýza problémových žiakov
* žiakom  s problémami v oblasti učenia, správania a žiakom s osobnostnými problémami a rodičom týchto žiakov budú poskytnuté konzultácie výchovným poradcom
* na rodičovskom združení propagácia poradenských aj psychologických služieb medzi rodičmi

**FEBRUÁR**

* individuálna práca so žiakmi, ktorí vykazujú vysokú absenciu, poruchy správania a osobnostné problémy
* konzultácie s triednymi učiteľmi – nadaní a talentovaní žiaci
* beseda s pracovníkmi OR PZ zameraná na boj proti delikvencii mládeže

**MAREC**

* zabezpečovať nábor do študijných a učebných odborov
* beseda so psychológom zameraná na predmanželskú a manželskú výchovu pre žiakov 3. a 4. ročníkov
* stav šikanovania na škole
* 22. marec –  Svetový deň vody –  individuálne prednášky v rámci ekológie environmentálnej výchovy v spolupráci s učiteľmi  odborných predmetov

**APRÍL**

* spolupráca s učiteľmi, kde sú problémoví žiaci, žiaci s vysokou absenciou, pohovory so žiakmi ktorí majú sklon k šikanovaniu
* pohovory so slabo prospievajúcimi žiakmi
* konzultácie a pohovory s rodičmi problémových žiakov
* výchovný poradca  v spolupráci s triednymi učiteľmi bude informovať rodičovskú radu o najzávažnejších výchovných problémoch
* rozpracovanie podkladov o problémových žiakoch

**MÁJ**

* pohovory so slabo prospievajúcimi žiakmi, so žiakmi s vysokou absenciou
* poznaj hodnoty ľudskej práce, umu našich predkov, remeselníkov

**JÚN**

* 5. jún –  Svetový deň životného prostredia – individuálne workshopy pre žiakov v rámci ekológie a vzťahu k prírode
* rozpracovanie podkladov na pedagogickú poradu – analýza výchovných výsledkov vypracovanie správy o výchovnom poradenstve

Plán práce VP je otvorený a v priebehu školského roka sa bude dopĺňať o nové informácie a akcie.

K uvedeným úlohám smeruje ich praktické naplnenie.

**KONZULTÁCIE:**

1. Úloha rodičov pri rozhodovaní sa žiakov, zabrániť negatívnym vplyvom

 rodiny

2. Poradenstvo pre rodičov žiakov s poruchami učenia a správania

**INFORMÁCIE:**

1. Prehľad o žiakoch s výborným prospechom

2. Prehľad o žiakoch so slabým prospechom

3. Prehľad o talentovaných žiakoch

**BESEDY:**

1. Omamné látky a ich zneužívanie

2. Zdravá výživa a zdravý životný štýl

3. Úrad práce a zamestnanosť

4. Tolerancia a diskriminácia

5. Šikanovanie

**EVIDENCIA:**

1. Evidencia žiakov so zníženou pracovnou schopnosťou- zdravotným

 znevýhodnením

2. Evidencia žiakov s poruchami správania

3. Evidencia žiakov s poruchami učenia

Plán práce výchovného poradcu má pracovný charakter a môže byť počas školského roka podľa potreby doplnení, pozmenení.

**Tak, veľa chuti do učenia!**